Jeg købte min macbook pro hos Elgiganten d. 27. november 2015. Den er altså under et år gammel. Den fungerer optimalt, men pludselig begyndte der at danne sig aftegn af tastaturet på skærmen, hvilket også kunne ses, når computeren var tændt. Det lignede snavs, så jeg prøvede at pudse den med en microfiberklud, som også bruges til andre skrøbelige skærme. Dette kunne ikke tage aftegnene/ridserne, så jeg valgte at tage i Elgiganten i Glostrup. Her blev jeg mødt af en medarbejder, som absolut ikke hørte på, hvad jeg sagde til ham, da han, efter jeg havde forklaret ham problemet gik ud bag ved og begyndt og pudse min skærm. Han havde ikke set det før, og han sagde jeg ikke fik noget ud af at gå videre med det, da han mente hverken reklamationsret eller den tryghedsforsikring, jeg havde købt for yderligere for 1500 kroner ville dække. Jeg blev sendt hjem med computeren i samme stand, men gav ikke op her. Jeg kontaktede Elgiganten over mail, og her blev jeg mødt af en, som simpelthen ikke kunne forstå, hvorfor jeg blev sendt hjem uden en løsning, og han anbefalede, at jeg meldte det til forsikringen, og jeg indleverede computeren, så den kunne komme til reparation. Jeg bliver kontaktet af forsikringen, som angiver, at skaden er godkendt, og det får jeg også at vide, da jeg ringer til Elgiganten, i mens computeren er på værksted. Der går så en uge, og først får jeg at vide, at den skal sendes til Sverige, men da jeg henter den, har den været i Hørsholm. Inden jeg henter den bliver jeg ringet op og får at vide, at forsikringen ikke dækker, da det er en kosmetisk skade, så de vil ikke gøre noget ved det, og de siger, de har været i kontakt med Apple, og de heller ikke vil acceptere skaden som andet en kosmetisk og hermed, er det min egen skyld. Da jeg henter min computer bliver jeg mødt af den mest arrogante sælger, som siger det er min egen skyld, og de har kontaktet Apple, og jeg spørger, om han mener, dette er en løsning, men han svarer surt, at jeg ikke kunne forvente at få pengene tilbage, men det er nok heller ikke det, jeg er interesseret i, da jeg valgte jeg købe en computer for 11.000 kroner. Han mener også, at Apple laver dårlige produkter, som nemt går i stykker, da det er et dårligt materiale, og han mener, jeg selv har lavet en trykskade på skærmen? Jeg giver ikke op her, og jeg kontakter selv Apple for at høre, om det virkelig er sådan en måde, de håndterer sådan et problem på. Jeg bliver henvist til et autoriseret Appleværksted, som med det samme tager den ind og siger, at de har set dette før. De har haft flere skærme med dette problem, da der har været fejl på nogle af deres skærme. Jeg indleverer computeren torsdag og har den igen mandag eftermiddag med helt ny front, mus og tastatur, som Apple selv har dækket. Denne fantastiske service kunne Elgiganten i den grad lærer noget af, og lade vær med at lyve omkring, at de har været i kontakt med Apple, når de ikke har, og i den grad ikke har nogle Apple-teknikere, som aner noget om Apple-produkter. Jeg har nu efter et utal af dårlige oplevelser endelig lært, at jeg aldrig bruger en krone hos Elgiganten igen og i hvert fald ikke ikke vil anbefalde firmaet til nogle. Elgiganten kunne samtidig vælge og tilegne sig en passende viden fra eksempelvis Apples egen hjemmeside, hvor der står sort på hvidt, hvad reglerne er på reklamation på Apples produkter, for dem kender Elgiganten tydeligvis ikke.